
PËR NJË SHTESË NË VENDIMIN NR. 538, DATË 26.5.2009, TË KËSHILLIT TË MINISTRAVE, “PËR LICENCAT DHE LEJET QË TRAJTOHEN NGA APO NËPËRMJET QENDRËS KOMBËTARE TË LICENCIMIT (QKL) DHE DISA RREGULLIME TË TJERA NËNLIGJORE TË PËRBASHKËTA”

Në mbështetje të nenit 100 të Kushtetutës dhe të neneve 15 e 36, të ligjit nr. 10081, datë 23.2.2009, “Për licencat, autorizimet dhe lejet në Republikën e Shqipërisë”, të ndryshuar, dhe të neneve 48, 51, 75, të ligjit nr. 93/2015, “Për turizmin”, me propozimin e ministrit të Zhvillimit Ekonomik, Turizmit, Tregtisë dhe Sipërmarrjes, Këshilli i Ministrave
VENDOSI:

Në vendimin nr.538, datë 26.5.2009, të Këshillit të Ministrave, bëhet shtesa si më poshtë vijon:
1. Pas fushës XII shtohet fusha XIII, me këtë përmbajtje: 
“FUSHA XIII
TURIZMI
KATEGORIA XIII.1
AGJENCI UDHËTIMI DHE/OSE OPERATOR TURISTIK
I. NDARJA E KATEGORISË DHE RREGULLA TË PËRGJITHSHME
1. Veprimtaria “Agjenci udhëtimi dhe/ose Operator turistik” është kategoria XIII.1, e shtojcës së ligjit nr. 10081, datë 23.2.2009, “Për licencat, autorizimet dhe lejet në Republikën e Shqipërisë”.
2. Kategoria e kësaj veprimtarie ndahet në dy nënkategori, si më poshtë vijon:
a) “Agjenci udhëtimi”, me kodin XIII.1.A; 
b) “Operator turistik”, me kodin XIII.1.B.
3. Licencat e të dy nënkategorive janë pa afat.
II. LICENCIMI I VEPRIMTARIVE TË NËNKATEGORISË XIII.1.A 
1. Kriteret e posaçme të licencimit, si dhe llojet e dokumenteve provuese e shoqëruese përkatëse, për nënkategorinë A, jepen në tabelën 1, më poshtë:

Tabela 1

	Kriteret e posaçme
	Mbi çfarë faktorësh
veprimtarie dhe/ose
specifikash e specialitetesh
aplikohen kriteret e posaçme
	Llojet e dokumenteve provuese lidhur me kriteret e posaçme

	Përshtatshmëria e njohurive dhe eksperiencës së personelit.
	a) Drejtuesi teknik 
b) Përfaqësuesi ligjor (administratori) 

	a) Certifikatë për drejtuesin teknik ose përfaqësuesin ligjor;
b) Akt që provon marrëdhëniet e kërkuara të punës për drejtuesin teknik;
c)  Vërtetim të gjendjes gjyqësore për përfaqësuesin ligjor (administratorin) për 5 vitet e fundit. 

	Përshtatshmëria e pajisjeve, teknologjisë dhe mjediseve me standardet e shërbimit.
	a) Mjediset
	Sipas rastit: dokumente pronësie dhe/ose përdorimi, si dhe/ose dokumente që pasqyrojnë cilësitë e garancitë e këtyre faktorëve.




2. Licencimi i veprimtarisë së nënkategorisë A bëhet sipas grupit II. 
III.  LICENCIMI I VEPRIMTARIVE TË NËNKATEGORISË XIII.1.B 
1. Kriteret e posaçme të licencimit, si dhe llojet e dokumenteve provuese e shoqëruese përkatëse, për nënkategorinë B, jepen në tabelën 2, më poshtë:

Tabela 2
	Kriteret e posaçme
	Mbi çfarë faktorësh
veprimtarie dhe/ose
specifikash e specialitetesh
aplikohen kriteret e posaçme
	Llojet e dokumenteve provuese lidhur me kriteret e posaçme

	Përshtatshmëria e njohurive dhe eksperiencës së personelit.
	a) Drejtuesi teknik 
b) Përfaqësuesi ligjor (administratori) 

	a) Certifikatë për drejtuesin teknik;
b) Certifikatë për përfaqësuesin ligjor (administratorin);
c) Akt që provon marrëdhëniet e kërkuara të punës për drejtuesin teknik;
ç)  Vërtetim të gjendjes gjyqësore për përfaqësuesin ligjor (administratorin) për 5 vitet e fundit; 
d) Dokument që vërteton eksperiencën e mëparshme në këtë fushë të drejtuesit teknik dhe përfaqësuesit ligjor (administratorit).

	Përshtatshmëria e pajisjeve, teknologjisë dhe mjediseve me standardet e shërbimit.
	a) Mjediset

	Sipas rastit: dokumente pronësie dhe/ose përdorimi, si dhe/ose dokumente që pasqyrojnë cilësitë e garancitë e këtyre faktorëve.


2. Licencimi i veprimtarisë së nënkategorisë bëhet sipas grupit II.
IV. DATA E FILLIMIT TË LICENCIMIT SIPAS KËTIJ VENDIMI
Data e fillimit të licencimit të veprimtarive të kategorisë XIII.1 është data e hyrjes në fuqi e këtij vendimi.”.
Ky vendim hyn në fuqi pas botimit në Fletoren Zyrtare.

